b'\n_START_ARTICLE_\nBalga komtuur\n_START_PARAGRAPH_\nBalga ehk Ba\xc5\x82ga komtuur (saksa keeles Komtur von Balga) oli Saksa ordu k\xc3\xa4sknik, kes valitses Balga komtuurkonda Preisimaal._NEWLINE_Balga linnuse vallutas Saksa ordu 1239. aastal muinaspreislastelt ning rajas selle asemele enda oma. Peagi sai sellest \xc3\xbche olulisima Saksa ordu komtuurkonna keskusi. Mitmetest Balga komtuuridest said kas Saksa ordu k\xc3\xb5rgmeistrid v\xc3\xb5i teised k\xc3\xb5rged ametnikud. Komtuuri ametikoht kadus 1499. aastal, kui uus k\xc3\xb5rgmeister Friedrich von Sachsen asus orduriiki j\xc3\xb5uliselt reformima.'